**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2023 ԹՎԱԿԱՆԻ ՄԱՐՏԻ 2-Ի N 259-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»** **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

1. **Միջոցառման իրականացման անհրաժեշտությունը և նպատակը.**

Իրավական ակտում փոփոխություն կատարվում է գործընթացի կազմակերպման ընթացքում ի հայտ եկած բացերը լրացնելու, որոշ ժամկետներ հստակ սահմանելու անհրաժեշտությունից ելնելով:

**1.1. Կարգավորման ընթացիկ իրավիճակը և առկա խնդիրները.**

Ուսումնական հաստատություններում վարչատնտեսական մասի համակարգողի նշանակման գործընթացը կարգավորող հաստատված կարգում հստակ չէ, թե մասնավորապես ինչ ընթացակարգով է որոշվելու, թե ով է հավակնորդների ներկայացրած փաստաթղթերի համապատասխանությունը ստուգելու, ինչպես նաև բաց է գործընթացի հաջորդ փուլում լիազորված մարմնի ղեկավարի և հավակնորդի հանդիպման, պայմանագրի կնքման ժամկետների կարգավորումը: Հատկապես կարգում սահմանված «կնքում է» ձևակերպումը պարտադրող բնույթ է կրում, որի արդյունքում այնուամենայնիվ, ղեկավարը հավակնորդի հետ պետք է կնքեր աշխատանքային պայմանագիրը:

 Բաց է նաև հավակնորդ չլինելու կամ որևէ հավակնորդի հետ պայմանագիր չկնքելու դեպքում նոր հայտարարություն հրապարակելու կարգավորումը:

1. **Միջոցառման իրականացումից ակնկալվող արդյունքը.**

Հավակնորդների փաստաթղթերի ուսումնասիրության համար լիազոր մարմնի ղեկավարը կսահմանի պատասխանատու ստորաբաժանում, որն էլ սահմանված ժամկետում կապահովի գործընթացի շարունակականությունը:

 Ուսումնական հաստատութան համակարգողը կնշանակվի հարցազրույցի արդյունքում, ինչը ավելի հիմնավոր կդարձնի նշանակումը: Բացի այդ, հնարավորություն է տրվում հարցազրույցին մասնակցելու նաև լիազոր մարմնի կրթության և անձնակազմի կառավարման գործընթացը համակարգող ստորաբաժանումների ղեկավարներին:

 Պաշտոնի նշանակման եռօրյա ժամկետ է սահմանվել՝ հաշվի առնելով գործառույթների կատարման անհետաձգելի լինելու բնույթը:

 Ձև 1-ում ԿԳՄՍ նախարարության պաշտոնական էջին փոխանցելու փոխարեն հայտարարությունը կհրապարակվի համապատասխան լիազոր մարմնի էլեկտրոնային փոստի հասցեին:

**3.** **Կապը ռազմավարական փաստաթղթերի հետ.**

Սույն կարգով սահմանված գործընթացի իրականացումը բխում է Հայաստանի Հանրապետության կառավարության 2021 թվականի օգոստոսի 18-ի թիվ 1363-Ա որոշմամբ հաստատված՝ ՀՀ կառավարության  ծրագրի «4.3 ԿՐԹՈՒԹՅՈՒՆ» բաժնի 1-ին, 3-րդ պարբերություններով և 3-րդ պարբերության 5-րդ կետով սահմանված նպատակներից:

Միջոցառման համար հիմք է հանդիսանում «Հանրակրթության մասին» ՀՀ օրենքի 29-րդ հոդվածի 1-ին մասի 6.2 մասը:

Միջոցառման անհրաժեշտությունը բխում է «2050 ՀԱՅԱՍՏԱՆԻ ՎԵՐԱՓՈԽՄԱՆ ՌԱԶՄԱՎԱՐՈՒԹՅՈՒՆ» ծրագրի «ՄԻՆՉԵՎ 2030 ԹՎԱԿԱՆԻ ՄԵԳԱՆՊԱՏԱԿՆԵՐԻ» ԳՈՐԾՈՂՈՒԹՅՈՒՆՆԵՐԻ «1․ ԿԻՐԹ ԵՎ ԿԱՐՈՂՈՒՆԱԿ ՔԱՂԱՔԱՑԻ, ԺՈՂՈՎՈՒՐԴ» համար 1 մեգանպատակի թիրախային արդյունքի ցուցանիշի ապահովման պահանջից:

**Իրավական ակտի մշակման գործընթացում ներգրավված մարմիններ՝**

ՀՀկրթության, գիտության, մշակույթի և սպորտի նախարարություն

**«Պետական հանրակրթական ուսումնական հաստատության համակարգողի նշանակման կարգը հաստատելու մասին»** **Հայաստանի Հանրապետության կառավարության որոշման նախագծի ընդունումը չի նախատեսում   պետական բյուջեի  ծախսերի ավելացում:**